text: गुजरात में दो लोकसभा सीटों- पोरबंदर और बनासकांठा के लिए और चार विधानसभा सीटों के उपचुनाव में बीजेपी ने शानदार जीत दर्ज की। गुजरात में इन उपचुनावों को कांग्रेस के लिए अग्निपरीक्षा माना जा रहा था। ये सभी सीटें कांग्रेस के पास थीं। लोकसभा सीट पोरबंदर से बीजेपी ने वहां पहले कांग्रेस का सांसद का चुनाव जीत चुके रादडिया को मैदान में उतारा था। सांसद का पद छोड़कर रादडिया ने धोराजी से विधायक का चुनाव लड़ा था। जीत गए। पर, कांग्रेस ने विधानसभा में विपक्ष के नेता का पद नहीं दिया तो अपने विधायक बेटे जयेश रादड़िया के साथ कांग्रेस से इस्तीफा देकर बीजेपी में आ गए। साबरकांठा में कांग्रेस सांसद मुकेश गढ़वी के निधन से खाली हुई थी। दो लोकसभा और चारों विधानसभा सीटों पर कांग्रेस को करारी हार का सामना करना पड़ा। मोदी के करीबी ओम माथुर लंबे समय से गुजरात से जुड़े हैं। उनकी पकड़ को देखते हुए ही बीजेपी ने उन्हें फिर से गुजरात का प्रभारी बनाया था।